LMC

Motorinių transporto priemonių kroviniams vežti vairuotojų periodinio mokymo programa (95 kodas)
2023-09-01 09:00 - 2023-09-07 16:30, 2023-09-08 09:00 - 2023-09-14 16:30, 2023-09-15 09:00 - 2023-09-21 16:30, 2023-09-22 09:00 - 2023-09-28 16:30, 2023-09-29 09:00 - 2023-10-05 16:30, 2023-10-06 09:00 - 2023-10-12 16:30, 2023-10-13 09:00 - 2023-10-19 16:30, 2023-10-20 09:00 - 2023-10-26 16:30 (Europe/Vilnius) and 4 more dates | „LINAVOS” mokymo centras, Jankiškių g. 41, Vilnius, 02300, Lietuva
Kvalifikacijos tobulinimo (periodinio mokymo) kursai
Šie profesinio mokymo kursai skirti krovininio transporto vairuotojams, kurie įgijo C1, C1E, C, CE kategorijų transporto priemonių vairavimo teisę iki 2009 m. rugsėjo 10 d.
Profesinės kvalifikacijos periodinio tobulinimo mokymo kursai trunka 35 akademines valandas. Mokymo kursus sudaro 5 dalys po 7 ak. val. ir gali būti pertraukiamas. Profesinės kvalifikacijos tobulinimo mokymo kursą vairuotojai privalo išklausyti periodiškai – kas 5 metus.
“95 kodo” reikalavimai taikomi ir ne Europos Sąjungos piliečiams, kurie yra įdarbinti vairuotojais Lietuvos įmonėse. „LINAVOS“ mokymo centre organizuojami periodiniai mokymo kursai lietuvių ir rusų kalbomis kiekvieną savaitę.
Atvykstant į periodinius krovininių transporto priemonių vairuotojų profesinės kvalifikacijos kursus su savimi turėkite:

asmens dokumentą;
vairuotojo pažymėjimą.

Pastaba: atvykę į mokymo kursus, ne EU piliečiai turi turėti ir pasą.
Mokymo kursų trukmė: 35 val.
Lektoriai: G. Pupalaigis, A. Vingrienė, V. Kazlauskas.
Dalyvio mokestis: 50 Eur (0 PVM).

A1. Pagrindinis mokymo kursas pavojingiems kroviniams vežti; A2, A3, A4 mokymai (pagal poreikį).
2023-09-04 09:00 - 2023-09-07 16:30, 2023-09-11 09:00 - 2023-09-14 16:30, 2023-09-18 09:00 - 2023-09-21 16:30, 2023-09-25 09:00 - 2023-09-28 16:30, 2023-10-02 09:00 - 2023-10-05 16:30, 2023-10-09 09:00 - 2023-10-12 16:30, 2023-10-16 09:00 - 2023-10-19 16:30, 2023-10-23 09:00 - 2023-10-26 16:30 and 2 more dates | „LINAVOS” mokymo centras, Jankiškių g. 41, Vilnius, 02300, Lietuva
Mokymo kursai vairuotojams, siekiantiems įgyti teisę vežti pavojingus krovinius pagal ADR.
A1. Pagrindinis mokymo kursas pavojingiems kroviniams vežti.
Kurso trukmė: 4 dienos.
Lektorė: pavojingų krovinių vežimo ekspertė A. Paulikienė.
Dalyvio mokestis: asociacijos Linava nariams – 105 Eur, ne nariams – 115 Eur.

Saugos specialistų mokymo kursas
2023-09-11 09:00 - 2023-09-14 16:30 | „LINAVOS” mokymo centras, Jankiškių g. 41, Vilnius, 02300, Lietuva
Profesinio rengimo kursai, skirti transporto įmonėms, siekiančioms įgyti teisę vežti pavojingus krovinius ir atlikti su tuo susijusį pakavimą, krovimą, pripildymą ar laikiną sandėliavimą. Tokia įmonė privalo turėti bent vieną pavojingųjų krovinių vežimo saugos specialistą. Kursą išklausę darbuotojai įgyja teisę laikyti egzaminą Lietuvos transporto saugos administracijoje.
Kursų rūšys, trukmė ir įgyjamos kvalifikacijos:

M. Mokymo kursas visų klasių pavojingų krovinių vežimo saugai užtikrinti.
Kurso trukmė – 7 dienos. 315 eurų.
M1. Mokymo kursas 1 klasės pavojingų krovinių vežimo saugai užtikrinti.
Kurso trukmė – 3,5 dienos. 190 eurų.
M2. Mokymo kursas 2 klasės pavojingų krovinių vežimo saugai užtikrinti.
Kurso trukmė – 3,5 dienos. 160 eurų.
M3. Mokymo kursas 3, 4.1, 4.2, 4.3, 5.1, 5.2, 6.1, 6.2, 8 ir 9 klasių pavojingų krovinių vežimo saugai užtikrinti.
Kurso trukmė – 4 dienos. 180 eurų.
M4. Mokymo kursas 7 klasės pavojingų krovinių vežimo saugai užtikrinti.
Kurso trukmė – 3,5 dienos. 190 eurų.
M5. Mokymo kursas pavojingų krovinių, kurių identifikaciniai numeriai (JT Nr.) 1202, 1203, 1223, 3475 ir aviacinio kuro, priskirto JT Nr. 1268 ar 1863, vežimo saugai užtikrinti.
Kurso trukmė – 3,5 dienos. 160 eurų.

TIR konvencijos reikalavimai ir muitinio tranzito sistema (nuotoliniai mokymai)
2023-09-14 09:00 - 12:00, 2023-10-12 09:00 - 12:00, 2023-11-16 09:00 - 12:00 | Teams, (tiksli prisijungimo nuoroda bus atsiųsta prieš renginį)
Seminaro klausytojai įgis tvirtas teorines ir praktines žinias apie TIR sistemos bei muitinės procedūrų taikymą Lietuvoje ir pasaulyje, TIR knygelės pildymą bei TIR sistemos privalumus vežėjams.
Pagrindinės temos:

Lietuvos Respublikos įstatymai ir kiti teisės aktai, reglamentuojantys muitinės procedūras;
Muitinės procedūros ir sankcionuoti veiksmai, apribojimai;
Muitinės konvencija dėl tarptautinio krovinių gabenimo su TIR knygelėmis, sąvokos;
TIR sistemos taikymas pasaulyje, principai;
Muitinės tranzitas ir vykdymo tvarka;
Reikalavimai kelių transporto priemonėms bei techninės sąlygos;
Tarptautinė garantijų grandinė;
TIR knygelė – tipai ir jų ypatumai;
Muitinės kontrolės priemonių pripažinimas;
Patekimo į TIR sistemą kontrolė;
Krovinių gabenimo su TIR knygele tvarka;
ТIR knygelės pildymas;
Draudimas ir apribojimai naudojantis supaprastinta krovinių ar prekių gabenimo tvarka, spec. žymos;

Seminaro trukmė: 3 val.
Lektorius: muitinės formalumų ekspertas G. Pupalaigis.
Dalyvio mokestis: 25 Eur (0 PVM tarifas).

Saugos specialistų mokymo kursai
2023-10-16 09:00 - 2023-10-19 16:30, 2023-11-13 09:00 - 2023-11-16 16:30 | „LINAVOS” mokymo centras, Jankiškių g. 41, Vilnius, 02300, Lietuva

Interaktyvus mokymų modulis (seminaras): Kibernetinis saugumas. "Fišingo" ataka – taikinys yra visi.
2023-11-16 09:00 - 12:00 | Teams, (tiksli prisijungimo nuoroda bus atsiųsta prieš renginį)
Modulio lektorė RENATA KARPAVIČĖ – Kibernetinio saugumo ekspertų asociacijos vadovė, CC (ISC2) sertifikuota ekspertė ir finansinių nusikaltimų skaitmeninėje erdvėje prevencijos atitikties pareigūnė
Modulio auditorija: įmonių vadovai, buhalteriai, administratoriai, vadybininkai
Sesijos forma: interaktyvi, online mokymai
Seminaro trukmė: 3 valandos
Dalyvio mokestis: 75 Eur (0 PVM tarifas)
Modulio aprašymas:
Kibernetinis saugumas yra nauja šiuolaikinio verslo ir gyvenimo norma. Naujienas skaitome ir informacijos ieškome internete, paslaugas užsisakome taip pat internetu, susitikimai vyksta nuotoliniu būdu, parašui nebereikia rašiklio, bet reikia mobilaus įrenginio, piniginėms operacijoms atlikti nebereikia eiti į banką, o užtenka internetu prisijungti prie savo banko sąskaitos.
Skaitmeninių galimybių plėtra didina skaitmeninių grėsmių spektrą. Sukčiams nebereikia laužtis į bankus ir plėšti seifus, jiems nebereikia užeiti į jūsų ofiso patalpas, kad pasisavintų konfidencialius dokumentus. Sukčiams netgi nebereikia padirbti tarnybinių pažymėjimų, nei apsimesti jūsų įmonės atstovu – jiems užtenka perimti jūsų įmonės elektroninį paštą jums net neįtariant.
Manote, kad sukčiai ir kibernetiniai nusikaltėliai taikosi tik į dideles ir pelningas įmones. Nustebsite, bet galbūt kaip tik dabar jie tikrina jūsų budrumą ir ieško kibernetinio saugumo spragų, kad įsilaužtų į jūsų asmeninę ar jūsų įmonės banko sąskaitą. Jei jūs ir jūsų įmonė naudojatės skaitmeninėmis paslaugomis ir informacinėmis technologijomis (elektroninis paštas, interneto svetainė, elektroninė bankininkystė, kompiuteriai, mobilieji įrenginiai ir pan.), jūs ir jūsų įmonė jau esate sukčių ir kibernetinių nusikaltėlių taikinys.
„Fišingas” yra viena populiariausių ir, deja, vis dar sėkmingiausių kibernetinių atakų. Kiekvieną dieną vyksta milijardai „fišingo” atakų, nukreiptų prieš fizinius asmenis ar įmones. „Fišingo” atakų organizavimui sukčiai išnaudoja ne tik kibernetinio saugumo spragas, technologines galimybes, bet ir socialinę inžineriją. Vienintelis būdas apsaugoti save ir savo verslą yra žinojimas. Pirmiausia, žinojimas, kaip tokios atakos yra modeliuojamos, kokios schemos šiuo metu yra naudojamos prieš fizinius asmenis ir įmones, o taip pat, kokių silpnų vietų ieško kibernetiniai nusikaltėliai, kaip atpažinti vykstančią ataką, ką svarbu žinoti kiekvienam įmonės darbuotojui ir ką daryti, jei pakliuvote į sukčių ataką.
Mokymų modulio struktūra:
1. Kas yra įmonės kibernetinis saugumas ir kodėl jis svarbus:
1.1. Dekonstruojam – Mitas 1: maža įmonė – niekam neįdomi;
1.2. Dekonstruojam – Mitas 2: ant sukčių kabliuko užkimba tik neišmanėliai;
1.3. Dekonstruojam – Mitas 3: vienas sukčių laiškas įmonės nesužlugdys.
2. Kibernetinės atakos „Fišingas“ – kodėl šios atakos vis dar tokios populiarios ir ….sėkmingos:
2.1. Garsiausios „fišingo” atakos pasaulyje;
2.2. „Fišingo” atakos: kas vyksta Lietuvoje.
3. Kibernetinė ataka „Fišingas“:
3.1. „Fišingo” atakų schemų tipai (modus operandi);
3.2. „Fišingo” atakų technikos;
3.3. „Fišingo” atakų kompleksinės schemos;
3.4. Dekonstruojam – Mitas 4: apsisaugoti nuo „fišingo” atakos padės „gera“ antivirusinė programa;
3.5. Socialinė inžinerija, arba žmogaus kodas.
4. Kaip atpažinti „fišingo” atakas.
5. Kaip apsaugoti save ir įmonę nuo „fišingo” atakų:
5.1. Techninė aplinka;
5.2. Dokumentinė aplinka;
5.3. Žmogiškasis faktorius.
6. Ką daryti pakliuvus į „fišingo” ataką ir … ko nedaryti.
7. Ir pabaigai… kaip dirbtinis intelektas keičia „fišingo” atakų ateitį.

Įvadinis kursas pradedantiesiems transporto vadybininkams (nuotoliniai mokymai)
2023-11-20 09:00 - 2023-11-22 16:30 | Teams, (tiksli prisijungimo nuoroda bus atsiųsta prieš renginį)
Kai įmonė įdarbina naują transporto vadybininką, dažnai susiduriama su žinių ir profesinės patirties stoka, todėl naujam darbuotojui priskiriamas patyręs darbuotojas – kuratorius. Tačiau kuratorius, atlikdamas tiesioginį savo darbą, ne visuomet spėja perduoti reikiamas įvadines žinias naujam darbuotojui. Todėl „Linavos mokymo centras“ organizuoja 3 dienų įvadinius kursus pradedantiesiems transporto vadybininkams, kurių metu jie susipažins su šiomis temomis:

Reikalavimai ir taisyklės, reglamentuojančios krovinių vežimo tarptautiniais maršrutais organizavimą, kelionės leidimų tarptautiniam krovinių vežimui išdavimą, jų panaudojimą, rūšis, Europos transporto ministrų konferencijos (ETMK) leidimų išdavimą, jų panaudojimą.
Vairuotojų vairavimo ir poilsio režimas (AETR).
Kelių eismo saugumo, kelių transporto priemonių eksploatavimo techninių standartų bei procedūros.
Reikalavimai ir taisyklės, reglamentuojančios krovinius vežančių transporto priemonių svorį ir gabaritus, krovinių pakrovimo, iškrovimo ir sandėliavimo tvarką.
Susitarimas dėl greitai gendančių maisto produktų tarptautinio gabenimo ir tokiam gabenimui naudojamų specialių transporto priemonių (ATP).
Techniniai, ekologiniai ir kiti reikalavimai dėl „žaliųjų“, „žalesnių ir saugių“ transporto priemonių.
Reikalavimai ir taisyklės, reglamentuojančios gyvūnų vežimą.
Tarptautinio krovinių vežimo keliais sutarties konvencija (CMR).
Reikalavimai ir taisyklės, reglamentuojančios valstybės sienų kirtimą, krovinių vežimo ir įforminimo tvarką, muitinės dokumentus ir procedūras.
Muitinės konvencija dėl Tarptautinio krovinių transporto su TIR knygelėmis.

Mokymo kursų trukmė: 3 dienos (rugsėjo 18 d., 19 d. ir 21 d.)
Lektoriai: G. Pupalaigis, V. Kazlauskas, A. Vingrienė.
Dalyvio mokestis: asociacijos “LINAVA” nariams – 130 EUR (0 PVM), ne nariams – 160 EUR (0 PVM).
